Nærværende regler er en uddybning af de regler, der blev præsenteret på Generalforsamlingen i oktober 2014 i forbindelse med valg af netværksforbindelse.

Der etableres en 200/200 MBit fiberforbindelse med en 36 måneders bindingsperiode.

De tilsluttede pr dato for Generalforsamling udgør de medlemmer, der skal deles om den samlede pris.

Medlemskabet er pr lejlighed og ikke beboer. Salg af lejlighed i bindingsperioden medfører, at ny ejer overtager medlemskab. NB: dette forhold skal præciseres over for Administrator.

Følgende er pr oktober 2014 medlemmer af vores delte internet:

Xxxxxxxxxxxxxxx

Prisen er 1994 kr / md, dvs 117 kr pr lejlighed pr måned, bindingsperiode 36 mdr fra d. xx.xx.xxxx

Opsigelsesesvarsel for Internet forbindelse med leverandøren er: xxxxxxx , dvs senest d. xxxxx

Medlemmerne har samme bindingsperiode som sidst vedtaget, dvs fra start 36 mdr.

Udtrædelse: Medlemmer skal opsige deres medlemskab senest 1 uge inden opsigelsesvarsel for Internet forbindelsen. Dvs d. xxxxxx

Medlemmerne stemmer om forslag, der vedrører internetforbindelsen. Der skal dog være mindst 2/3 flertal blandt medlemmerne for at et forslag kan vedtages.

Ethvert medlem kan fremsætte forslag til debat eller afstemning blandt medlemmerne. Det skal sikres, at alle medlemmer har modtaget forslaget.

Inden opsigelsesvarsel over for leverandøren debatterer medlemmerne diverse forslag og afgør, om der skal ændres på forbindelser eller betingelser eller om aftalen helt skal opsiges og dermed helt ophør af forbindelsen.

Uanset at dette dokument indeholder mangler i beskrivelsen, skal det respekteres, at ånden i det fælles internet er, at ingen skal komme i klemme med noget han hun ikke vil gå med til.

Så alle forslag skal være tilpas rettidige i forhold til muligheder for at opsige medlemskab og forbindelse.